Sarah Adiba Yussof

Sarah Adiba Mohammed Yussof (lahir 4 Oktober 1990) merupakan seorang pengacara televisyen Malaysia, berasal dari Kota Kinabalu, Sabah. Beliau ialah bekas peserta rancangan Clever Girl Malaysia di TV3.

Kehidupan peribadi
Sarah Adiba dilahirkan dan dibesarkan di Kota Kinabalu, Sabah dan merupakan anak keempat dari enam beradik. Beliau merupakan lulusan Ijazah Sarjana Muda Kejuruteraan Petroleum (Penggerudian) di Universiti Teknologi Petronas (UTP). Beliau berkahwin dengan Iskandar Mohd Nasir pada 2015.

Sarah mengumumkan kehamilannya pada Mei 2019 selepas empat tahun berumah tangga.

Kerjaya
Sarah Adiba memulakan kerjaya awal sebagai Jurutera Operasi dan pernah bekerja sebagai guru tuisyen. Pada tahun 2016, beliau dipilih salah seorang dari 14 peserta Clever Girl Malaysia musim pertama yang bersiaran di TV3. Selepas tamat Clever Girl, beliau menjadi pengacara dokumentari jenayah 999 di studio dan lapangan. Selepas menamatkan khidmat sebagai pengacara 999, beliau menjadi salah seorang dari 8 pengacara bersama rancangan bual bicara TV3, Borak Kopitiam, yang disiarkan setiap Jumaat hingga Ahad bermula dari 8:00 hingga 9:30 pagi.

Filemografi

Televisyen
 Clever Girl Malaysia (2016) - Dirinya sendiri/peserta
 999 (2017-2018) - Dirinya sendiri/pengacara
 Wanita Hari Ini (2017) - Dirinya sendiri/wartawan
 Borak Kopitiam (2018-2020) - Dirinya sendiri/pengacara
 Alert (2018) - Dirinya sendiri/pengacara

Rujukan

Pautan luar
 
 

Kelahiran 1990
Orang hidup
Orang Malaysia berketurunan Melayu
Muslim Malaysia
Orang dari Sabah
Pengacara televisyen Malaysia
Wartawan Malaysia
Alumni Universiti Teknologi Petronas
Peserta Clever Girl Malaysia